ศูนย์วิจัยฯกสิกรระบุเหตุปะทะเขมรไม่กระทบจีดีพี
ศูนย์วิจัยกสิกรฯเชื่อปะทะเขมรไม่กระทบจีดีพี การลงทุนในประเทศ แต่ในระยะสั้นอาจกระทบท่องเที่ยว ค้าชายแดน
7 ก.พ. 2554

ศูนย์วิจัยกสิกรฯเชื่อปะทะเขมรไม่กระทบจีดีพี การลงทุนในประเทศ แต่ในระยะสั้นอาจกระทบท่องเที่ยว ค้าชายแดน 
นายเชาว์ เก่งชน กรรมการผู้จัดการ บริษัทศูนย์วิจัยกสิกรไทย กล่าวว่า เหตการณ์ความรุนแรงระหว่างไทย-กัมพูชา จะไม่ส่งผลกระทบต่อภาพรวมของเศรษฐกิจไทยในปีนี้ ทั้งในแง่การเติบโตของจีดีพีที่คาดว่าจะอยู่ที่ 4-5 % การลงทุนภายในประเทศและเงินลงทุนจากต่างชาติ เนื่องจากไทยมีมูลค่าการค้ากับกัมพูชาอยู่ในระดับต่ำมากเมื่อเทียบกับมูลค่าการค้าโดยรวม อย่างไรก็ตามในระยะสั้นไทยอาจได้รับผลกระทบในภาคการท่องเที่ยวและมูลค่าการค้าชายแดนที่ลดลง หากเหตุการณ์ยังมีแนวโน้มยึดเยื้อ 
“ผลกระทบที่เกิดขึ้นจะอยู่ในวงจำกัดเท่านั้น เพราะธุรกิจไทยที่เข้าไปลงทุนในกัมพูชาส่วนใหญ่อยู่ในอุตสาหกรรมการท่องเที่ยว นอกจากนี้การค้าตามแนวชายแดนจะได้รับผลกระทบจากการปิดด่าน แต่เชื่อว่าผลกระทบต่อภาพรวมเศรษฐกิจยังคงไม่มีนัยยะสำคัญ เพราะฐานการผลิตส่วนใหญ่ของไทยไม่ได้อยู่ในพื้นที่พิพาท และรัฐบาลทั้งสองฝ่ายยังอยู่ในกรอบที่สามารถเจรจากันได้”นายเชาว์ กล่าว